Subject: [POEM]: ~{9E7g!!#(@n0W#)~}

From: [email-masked] (Xingdong Ma)
Date: Wed, 10 Nov 1993 19:04:36 GMT

古风  （其一）

                         李白

                 大雅久不作，吾衰竟谁陈。
                 王风委蔓草，战国多荆榛。
                 龙虎相啖食，兵戈逮狂秦。
                 正声何微茫，哀怨起骚人。
                 扬马激颓波，开流荡无垠。
                 废兴虽万变，宪章亦已沦。
                 自从建安来，绮丽不足珍。
                 圣代复元古，垂衣贵清真。
                 群才属休明，乘运共跃鳞。
                 文质相炳焕，众星罗秋【上日下文】。
                 我志在删述，垂辉映千春。
                 希圣如有立，绝笔于获麟。

  ※※※※※※※※※※※※※※※※※※※※※※※※※※※※※※※※※※※※
                       §古者富贵而名磨灭，不可胜记，唯倜傥非常之人称焉。
                       §昔文王拘而演《周易》；仲尼厄而作《春秋》；
   弘甫＠有所不为轩§屈原放逐乃赋《离骚》；左丘失明厥有《国语》；
    [email-masked]§孙子膑脚《兵法》修列；不韦迁蜀世传《吕览》；
                       §韩非囚秦《说难》、《孤愤》；
                       §《诗》三百篇大底圣贤发愤之所为作也。
  ※※※※※※※※※※※※※※※※※※※※※※※※※※※※※※※※※※※※